text: polarfronten
  
  publiceret: 2022-02-20 12:16:18+01:00
  Polarfronten er grænseområdet, hvor kold polarluft nordfra og varmere luft sydfra mødes. På satellitbilleder ses polarfronten som et bølgende, næsten ubrudt skybånd rundt om Jorden omkring 60° n.br. Her skabes de dynamiske lavtryk med tilhørende fronter, som præger vejret i bl.a. Danmark.
  Nedbør fra polarfrontens vejrsystemer udgør ca. halvdelen af Danmarks årsnedbør. Se også front.